הוועדה המסדרת, כנסת 22, פרוטוקול מספר 16, 2020-01-13 17:00

אברהם (אבי) ניסנקורן: אני פותח את הישיבה.

אברהם (אבי) ניסנקורן: אנחנו מצביעים על הרוויזיה.

אברהם (אבי) ניסנקורן: מגישת הרוויזיה, בבקשה, יוליה.

יעל גרמן: באיזה נימוק, יולינקה?

יוליה מלינובסקי: אני רוצה לשאול את ארבל.

יוליה מלינובסקי: ארבל פה?

אחמד טיבי: היא לא פה.

נועה בירן-דדון: היא צריכה להגיע כל שנייה.

אברהם (אבי) ניסנקורן: היא מגיעה, אז עוד רגע.

קארין אלהרר: למי מחכים?

אברהם (אבי) ניסנקורן: לארבל.

אברהם (אבי) ניסנקורן: אני מכבד את יוליה, היא מחכה לארבל.

יוליה מלינובסקי: פשוט רציתי שנהיה מדויקים פה.

יוליה מלינובסקי: ארבל, רציתי בבקשה שנדייק.

יוליה מלינובסקי: הגשתי רוויזיה, מה הפרוצדורה?

יוליה מלינובסקי: אנחנו צריכים לקבל את הרוויזיה ואז פותחים דיון מחדש, או שדוחים את הרוויזיה?

ארבל אסטרחן: השאלה מה הוועדה רוצה.

יוליה מלינובסקי: לא, לא.

ארבל אסטרחן: אם הוועדה רוצה לפתוח את הנושא - - -

אוסאמה סעדי: את מנמקת ואנחנו מצביעים, נו.

יוליה מלינובסקי: אני מעלה את הרוויזיה להצבעה.

אוסאמה סעדי: בדיוק.

אברהם (אבי) ניסנקורן: כן.

ארבל אסטרחן: נכון.

יוליה מלינובסקי: ואז הוועדה דוחה את הרוויזיה.

אוסאמה סעדי: זהו, סגור.

תמר זנדברג: או שדוחה או שמקבלת.

ארבל אסטרחן: אם הוועדה נדחתה החלטת הוועדה הקודמת תקפה.

אחמד טיבי: תגידי: אני מבקשת להצביע, זה הכול.

ארבל אסטרחן: וניתן להעביר אותה - - -

יוליה מלינובסקי: ממש בשתי מילים אני אנמק מה הייתה משמעות הרוויזיה, ואחר כך אני אבקש את ההצבעה.

יוליה מלינובסקי: כולנו מסכימים פה שצריך להקים את ועדת הכנסת, מאוד חשוב גם כן להקים ועדות נוספות, ועדות חיוניות.

יוליה מלינובסקי: אולי לא את כל הוועדות, אבל ועדות חיוניות בכנסת, כמו ועדת הפנים, החוקה, הרווחה, החינוך, הכספים והביטחון.

יוליה מלינובסקי: לדעתנו זאת הרשימה.

יוליה מלינובסקי: אולי אפשר להרחיב את הרשימה או לצמצם אותה.

יוליה מלינובסקי: זאת אומרת שאני מבקשת מיו"ר ועדת הכנסת - - -

אחמד טיבי: זה לא קשור ברוויזיה.

יוליה מלינובסקי: מהוועדה המסדרת, לעשות את כל שביכולתו כדי לקיים דיון על הקמות הוועדות הקבועות בהקדם האפשרי.

אוסאמה סעדי: - - -

אחמד טיבי: תכננו לעשות את זה, הקדימו אותנו.

יעל גרמן: אבל אנחנו לא יכולים להצביע עכשיו - - -

אברהם (אבי) ניסנקורן: אנחנו לא מצביעים על זה, לא, לא.

קריאות: - - -

אברהם (אבי) ניסנקורן: אנחנו לא מצביעים על זה.

אוסאמה סעדי: היא מנמקת את הרוויזיה.

אוסאמה סעדי: אלו הנימוקים של הרוויזיה.

קריאות: - - -

יוליה מלינובסקי: אבל זה הנימוק לרוויזיה.

תמר זנדברג: מאה אחוז, הנימוק חשוב.

אברהם (אבי) ניסנקורן: אני רוצה לציין שאני כיו"ר הוועדה הצפוי של ועדת הכנסת בעד הקמת ועדות קבועות.

אברהם (אבי) ניסנקורן: דרך אגב, תקופה ארוכה אני בעד הקמת ועדות קבועות.

אברהם (אבי) ניסנקורן: אמרתי שלפני זה היה פה משחק מילים, מיקי זוהר הסכים ואלקין לא הסכים, ואלקין אמר: אני גובר על מיקי זוהר בנושא הזה, וגם יולי הסתייג בנושא הזה.

אברהם (אבי) ניסנקורן: אבל אני חושב שבאמת כשאין פיקוח כבר תקופה כל כך ארוכה זה לא דבר נכון שלא יהיו ועדות קבועות, בטח בנושאים חיוניים.

אברהם (אבי) ניסנקורן: מה שכן, אנחנו נעשה דיון מסודר וננסה להגיע להסכמה עם כל סיעות הבית בנושא הזה, כולל החלוקה הסיעתית גם בהרכב הוועדות וגם בראשות הוועדות.

אברהם (אבי) ניסנקורן: וזה תלוי באמת בהגעה להסכמות כאלו.

אברהם (אבי) ניסנקורן: במישור העקרוני בוודאי שאני בעד.

אברהם (אבי) ניסנקורן: עכשיו אנחנו מצביעים על הרוויזיה.

יעל גרמן: אבל אנחנו נהיה נגד.

יעל גרמן: Nothing personal.

אברהם (אבי) ניסנקורן: מי נגד הרוויזיה?

קריאה: למה קודם נגד?

תמר זנדברג: מה עם בעד?

אברהם (אבי) ניסנקורן: 13.

יוליה מלינובסקי: אני נמנעת.

אברהם (אבי) ניסנקורן: מי בעד?

אברהם (אבי) ניסנקורן: אין?

אברהם (אבי) ניסנקורן: ויוליה נמנעת.

אברהם (אבי) ניסנקורן: בעד הרוויזיה – אין

אברהם (אבי) ניסנקורן: נמנעים – 1

אברהם (אבי) ניסנקורן: תודה רבה לכולם.

אברהם (אבי) ניסנקורן: הישיבה נעולה.